ดัชนีเซี่ยงไฮ้คอมโพสิตปิดบวก 10.78 จุด ขานรับแบงก์ชาติจีน
ดัชนีเซี่ยงไฮ้คอมโพสิตตลาดหุ้นจีนปิดตลาดปรับตัวขึ้นในวันนี้ เนื่องจากธนาคารกลางจีนได้ปรับขึ้นอัตราค่ากลางเงินหยวนและทำให้เงินหยวนแข็งค่าขึ้น 
14 ส.ค. 2558

ผู้สื่อข่าวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดปรับตัวขึ้นในวันนี้ เนื่องจากธนาคารกลางจีนได้ปรับขึ้นอัตราค่ากลางเงินหยวนและทำให้เงินหยวนแข็งค่าขึ้น 
ทั้งนี้สำนักข่าวซินหัวรายงานว่า ดัชนีเซี่ยงไฮ้คอมโพสิตบวก 10.78 จุด หรือ 0.27% ปิดที่ 3,965.33 จุด
โดยเมื่อสัปดาห์ที่แล้ว จีนได้เปิดทางให้อัตราอ้างอิงเงินหยวนรายวันสามารถผันผวนได้ในช่วง 4% และการที่ธนาคารกลางจีนได้ปรับลดค่าเงินหยวนมากเป็นประวัติการณ์ทำให้เกิดความหวั่นวิตกว่าจะเกิดสงครามเงินขึ้น